**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2022**

**Číslo výzvy: 58/PRV/2022 – aktualizácia č. 1**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 8 – Investície do rozvoja lesných oblastí a zlepšenia životaschopnosti lesov**

**podopatrenie: 8.5 – Podpora na investície do zlepšenia odolnosti a environmentálnej hodnoty lesných ekosystémov**

**činnosť: Umelá obnova a výchova ochranných lesov a lesov osobitného určenia, najmä podsadbou lesných porastov[[1]](#footnote-1)**

**Schéma pomoci: Schéma štátnej pomoci na podporu investícií na zlepšenie odolnosti a environmentálnej hodnoty lesných ekosystémov (podopatrenie 8.5 Programu rozvoja vidieka SR 2014 –2022) v znení dodatku č. 1, Číslo schémy:** **SA.103303**

**Typ výzvy: uzavretá**

**Dátum vyhlásenia výzvy: 1. 8. 2022**

**Dátum uzavretia výzvy: 31.10.2022 30.11.2022**

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Informácie je možné získať na:

tel. č. +421918612429,

e–mail: [info@apa.sk](mailto:info@apa.sk), [projektovepodpory@apa.sk](mailto:projektovepodpory@apa.sk)

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

Informácie k aktuálne vyhláseným výzvam PRV poskytuje Národná sieť rozvoja vidieka SR, ktorej hostiteľským orgánom je Agentúra pre rozvoj vidieka v Nitre. Plánované informačné aktivity sú uvedené na nasledovnom odkaze: <https://www.nsrv.sk/?pl=58>

Bezplatnú asistenciu pri podávaní ŽoNFP poskytuje Agentúra pre rozvoj vidieka a to vo forme:

* asistencie pri spracovaní ŽoNFP v prípade poskytnutia všetkých relevantných dokumentov zo strany žiadateľa, vrátane povinných príloh,
* formálnej kontroly príloh ŽoNFP,
* asistencie pri podaní ŽoNFP online cez [slovensko.sk](http://www.slovensko.sk)

V prípade záujmu o túto službu je potrebné si vopred dohodnúť termín stretnutia:

Agentúra pre rozvoj vidieka : Akademická 4, 949 01 Nitra

**Kancelária asistencie pri podaní ŽoNFP**

Ing. Ingrida Šranková, PhD.

Tel. kontakt: 0908 290 667

e-mail: [srankova@arvi.sk](mailto:srankova@arvi.sk)

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od **1. 9. 2022** do **31.10.2022** **30.11.2022** |
| **Konanie o ŽoNFP** | Začína od posledného možného dátumu na doručenie ŽoNFP. Konanie o ŽoNFP končí dňom vydania Rozhodnutia o schválení/neschválení ŽoNFP, resp. zastavení konania. |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia.  Lehoty konania o ŽoNFP sa odvíjajú od počtu podaných ŽoNFP. | |
| **Vystavenie potvrdenia o registrácii ŽoNFP** | V prípade, ak bude podaných menej ako 101 ŽoNFP: do 30 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy.  Táto lehota sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Výber ŽoNFP** | V prípade, ak bude podaných menej ako 101 ŽoNFP: do 40 pracovných dní od vystavenia potvrdenia o registrácii ŽoNFP za všetky prijaté ŽoNFP. Táto lehota na zabezpečenie výberu sa zvýši o 30 pracovných dní za  každých 200 prijatých ŽoNFP oproti základným 100 ŽoNFP. |
| **Vydanie rozhodnutia o schválení/neschválení ŽoNFP** | V prípade, ak bude podaných menej ako 101 ŽoNFP: do 30 pracovných dní od uskutočnenia výberu. Táto lehota sa zvýši o 20 pracovných dní o každých 200 prijatých ŽoNFP oproti základným 100 ŽoNFP. |

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **9 000 000,00** | 8 500 000,00 | 500 000,00 |

## Indikatívna výška finančných prostriedkov určených na vyčerpanie vo výzve  predstavuje 9 000 000,00 EUR v členení:

|  |  |  |  |  |
| --- | --- | --- | --- | --- |
| **zdroj EPFRV + štátny rozpočet** | menej rozvinuté regióny | | ostatné regióny | |
| **EPFRV** | (75%) | 6 375 000 | (53%) | 265 000 |
| **štátny rozpočet** | (25%) | 2 125 000 | (47%) | 235 000 |
| **Spolu** |  | **8 500 000** |  | **500 000** |

## Výška oprávnených výdavkov na jeden projekt a výška podpory

Minimálna výška oprávnených výdavkov: 10 000,00 EUR

Maximálna výška oprávnených výdavkov: 400 000,00 EUR

V prípade, ak celková výška výdavkov jedného projektu presiahne maximálnu výšku oprávnených výdavkov, presahujúcu časť žiadateľ uvedie do „neoprávnených výdavkov“.

Výška podpory je 100 % z oprávnených výdavkov v súlade s vyššie uvedeným maximálnym limitom . Podpora je nezisková - grant (nenávratný finančný príspevok) vo forme:

* refundácie skutočne vynaložených a zaplatených výdavkov (čl. 67 ods. 1 písm. a) nariadenia (EÚ) č.1303/2013)
* štandardnej stupnice nákladov pre vybrané nákladové položky (čl. 67 ods. 1 písm. b) nariadenia (EÚ) č. 1303/2013) s výnimkou prípadov v zmysle čl. 67 ods. 4 nariadenia (EÚ) č. 1303/2013).

## Miesto a spôsob podania ŽoNFP

ŽoNFP vrátane príloh sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente) sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 58/PRV/2022; podopatrenie 8.5, Pôdohospodárska platobná agentúra;

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie. Právnické osoby zapísané v obchodnom registri majú schránky zriadené a aktivované automaticky.

Fyzická osoba - podnikateľ musí mať zriadenú schránku a musí byť aktivovaná na doručovanie.

Žiadateľ postupuje pri predložení ŽoNFP do elektronickej schránky nasledovne:

* **od 1. 9. 2022** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)
* autorizuje[[2]](#footnote-2) **formulár ŽoNFP**, resp. aj prílohy vyžadujúce autorizáciu, kvalifikovaným elektronickým podpisom
* autorizácia formuláru ŽoNFP a príloh vyžadujúcich autorizáciu kvalifikovaným elektronickým podpisom prebieha priamo **v prostredí ÚPVS**
* autorizovaný formulár ŽoNFP, resp. aj prílohy vyžadujúce autorizáciu **spoločne s ostatnými prílohami** odošle do elektronickej schránky PPA; tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP. V prípade prekročenia maximálnej kapacity elektronicky odoslanej správy **(50 MB)**, zasiela doposlaním príloh prostredníctvom služby „Doposlanie príloh k ŽoNFP“
* v prípade, ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP pričom v prednostne prikladá prílohy označené vo formulári ŽoNFP ako povinné[[3]](#footnote-3) až do naplnenia kapacity elektronicky odoslanej správy (50 MB)
  1. zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) prostredníctvom služby „Doposlanie príloh k ŽoNFP“. Maximálna kapacita elektronicky odoslaného doposlania je 35 MB. Službu doposlania je možné využiť viacnásobne. Pre správnu identifikáciu a priradenie doposlaní k odoslanému formuláru ŽoNFP je potrebné v doposlaniach príloh uviesť údaj „MessageID“ z Technických informácií o správe odoslaného formuláru ŽoNFP[[4]](#footnote-4).
  2. kompletnú dokumentáciu z verejného obstarávania začatého po dátume zverejnenia tejto výzvy (ak sa na zákazku, alebo jej časť vzťahuje zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)) vrátane dokumentácie k spôsobu určenia predpokladanej hodnoty zákazky žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb>.

K formuláru ŽoNFP a k opraveným výdavkom nebude žiadateľ prikladať ako prílohu rozpočet ale uvedie identifikačný kód obstarávania z Josephine.

* 1. dokumentáciu z verejného obstarávania začatého pred vyhlásením tejto výzvy ale najskôr dňom 18.4.2016 (ak sa na zákazku, alebo jej časť vzťahuje zákon o VO) žiadateľ predkladá v elektronickej forme ako sken originálu vždy kompletnú (dokumentácia ako celok) a to elektronicky cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) (ako súčasť ŽoNFP, prípadne prostredníctvom služby „Doposlanie príloh k žiadosti o nenávratný finančný príspevok; Pôdohospodárska platobná agentúra“)
  2. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu: úradne overené splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe. Adresa na doručovanie týchto dokumentov v listinnej podobe:

Pôdohospodárska platobná agentúra

Hraničná 12

815 26 Bratislava

Tieto dokumenty v listinnej podobe je možné predložiť jedným z nasledovných spôsobov (vždy na vyššie uvedenú adresu):

* osobne na podateľňu v čase v pondelok – štvrtok od 8.00 do 15.00 hod a v piatok od 8.00 do 14.00 hod.
* doporučenou poštou
* inou prepravou (napr. zaslanie prostredníctvom kuriéra)

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO a v ľavom dolnom rohu obálky/balíka žiadateľ uvedie nápis „Neotvárať“.

## Ďalšie formálne náležitosti

* + 1. Maximálny počet predložených ŽoNFP závisí od veľkosti plochy obhospodarovaných lesov žiadateľom. Žiadateľ môže v rámci tejto výzvy predložiť:
* maximálne 1 ŽoNFP ak obhospodaruje lesy do 10 000 ha;
* maximálne 2 ŽoNFP ak obhospodaruje lesy na viac ako 10 000 ha a do 50 000 ha;
* maximálne 7 ŽoNFP, ak obhospodaruje lesy na viac ako 50 000 ha.
  + 1. V prípade, že projekt bude realizovaný súčasne v menej rozvinutom regióne (mimo Bratislavského kraja) a súčasne v Bratislavskom kraji a projekt je zameraný na obidva regióny, predkladá ŽoNFP, v ktorej žiadateľ rozdelí investíciu podľa jednotlivých regiónov z dôvodu rozdielneho financovania z EÚ a SR. Zároveň musia byť dodržané podmienky uvedené v [ods. 1.7.1](#bod171). Výška oprávnených výdavkov uvedených v bode [1.5](#_Výška_oprávnených_výdavkov) tejto výzvy musí byť dodržaná.
    2. Ilustračný vzor „Formulára žiadosti o nenávratný finančný príspevok“ tvorí **prílohu č. 1** tejto výzvy;
    3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak je Formulár ŽoNFP vyplnený elektronicky v slovenskom jazyku a jej prílohy sú vypracované v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie obsahu ŽoNFP. V prípade príloh predložených v inom ako slovenskom jazyku, musí byť priložený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.
* **ŽoNFP** **je predložená včas**, ak je preukázateľne elektronicky podaná do elektronickej schránky PPA, a to najneskôr do dátumu uzatvorenia výzvy[[5]](#footnote-5).
* **ŽoNFP je predložená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je prílohou č. 1 výzvy) a zároveň formulár ŽoNFP a prílohy ŽoNFP (vo formáte stanovenom v ŽoNFP) sú predložené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_podania_ŽoNFP) tejto výzvy. ŽoNFP musia byť kvalifikovaným elektronickým podpisom podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa. **V prípade žiadateľov zapísaných v Obchodnom registri SR musí byť ŽoNFP podpísaná v súlade s podmienkami konania v mene spoločnosti uvedenými v Obchodnom registri SR. Podpísaný formulár ŽoNFP je jednou z podmienok predloženia ŽoNFP v určenej forme.** Aby bolo možné ŽoNFP elektronicky podpísať, je potrebné disponovať príslušným hardvérom, softvérom a aktivovanou elektronickou schránkou.

V prípade, že ŽoNFP nebola predložená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona č. 292/2014 Z.z. o príspevku poskytovanom z EŠIF;

* + 1. Ak vzniknú v rámci administratívneho overenia pochybnosti o pravdivosti alebo úplnosti ŽoNFP, alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia; tento postup sa použije aj v prípade, ak ŽoNFP bola podaná v elektronickej forme a príloha k formuláru ŽoNFP (splnomocnenie, ktoré nie je možné elektronicky autorizovať) nie je doručená podľa ustanovení v bode 1.6 tejto výzvy;
    2. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 2 zákona č. 292/2014 Z. z. o príspevku poskytovanom z EŠIF konanie zastaví a vydá Rozhodnutie o zastavení konania.
    3. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Prílohy projektu pri podaní Žiadosti“ s výnimkou príloh uvedených v bodoch [3.12](#bod314) a [2.7.1.6](#bod2716) pri ktorých je vo formulári ŽoNFP uvedený iný možný dátum predloženia na PPA. V prípade nesplnenia týchto podmienok (ani po možnosti doplnenia na základe § 19 ods. 5 zákona č. 292/2014 Z. z. o príspevku poskytovanom z EŠIF) PPA konanie o ŽoNFP zastaví a vydá Rozhodnutie o zastavení konania v zmysle § 20 ods. 2 zákona č. 292/2014 Z. z. o príspevku poskytovanom z EŠIF;
    4. V prípade, ak žiadateľ predložil ŽoNFP, ktorú považuje za nesprávnu, resp. z iných dôvodov na strane žiadateľa nemá záujem o zahájenie konania o predmetnej ŽoNFP, môže žiadateľ požiadať poskytovateľa o späťvzatie takejto ŽoNFP. O späťvzatie ŽoNFP môže žiadateľ požiadať kedykoľvek počas konania o žiadosti o NFP, t.j. do vydania rozhodnutia o ŽoNFP zo strany poskytovateľa. Ak žiadateľ vezme svoju ŽoNFP späť pred vydaním rozhodnutia, PPA podľa § 20 ods. 1 písm. a) zákona č. 292/2014 Z. z. o príspevku poskytovanom z EŠIF vydá Rozhodnutie o zastavení konania.

# Podmienky poskytnutia NFP

## Oprávnenosť žiadateľa (príjemcu pomoci)

### **Všeobecné podmienky oprávnenosti žiadateľa (príjemcu pomoci)**

**Príjemcom pomoci je podnik** v zmysle čl. 107 ZFEÚ, ods. 1, t. j. každý subjekt, ktorý vykonáva hospodársku činnosť bez ohľadu na jeho právny status a spôsob financovania (ďalej len „príjemca pomoci“). Hospodárskou činnosťou je každá činnosť spočívajúca v ponuke tovarov a/alebo služieb na trhu.

**Príjemcom pomoci môže** byť mikropodnik, malý, stredný podnik (v zmysle Prílohy I nariadenia Komisie (EÚ) č. 702/2014) a veľký podnik (v zmysle čl. 2, bod 26 nariadenia Komisie (EÚ) č. 702/2014).

Príručka EK pre používateľov k definícii mikro, malých a stredných podnikov (ďalej len „MSP“) tvorí **prílohu č. 7** tejto výzvy

**Príjemcami pomoci** **sú fyzické a právnické osoby** obhospodarujúce lesy vo vlastníctve:

* + súkromných vlastníkov a ich združení;
  + obcí a ich združení;
  + cirkvi, ktorej majetok možno podľa vnútroštátneho právneho poriadku považovať za súkromný, pokiaľ ide o jeho správu a nakladanie s ním;
  + štátu.

**Forma a spôsob preukázania:**

Formulár ŽoNFP

Stanovisko orgánu štátnej správy (príslušný okresný úrad - pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s PSoL[[6]](#footnote-6) a navrhovaný projekt je v súlade s PSoL5, resp. stanovisko k navrhovanej zmene PSoL5 s uvedením výmery obhospodarovaných lesných pozemkov

Doklad o oprávnení podnikať

Čestné vyhlásenie žiadateľa, ak je MSP: prepojený podnik a/alebo partnerský podnik (príloha č. 3 k ŽoNFP)

## Oprávnenosť aktivít realizácie projektu

**Rozsah oprávnených činností:**

1. čistenie plôch po ťažbe;
2. spolupôsobenie pri prirodzenej obnove lesa;
3. umelá obnova lesa podsadbou;
4. umelá obnova lesa na holine;
5. ochrana mladých lesných porastov výžinom buriny;
6. ochrana mladých lesných porastov proti zveri repelentom;
7. ochrana mladých lesných porastov proti zveri oplocovaním;
8. plecie ruby;
9. prečistky (čistky a prerezávky).

**Bližší popis aktivít je uvedený v bode 2.5.1.3 výzvy.**

**V rámci výchovy lesa sa ponechávajú pionierske dreviny (jarabina, rakyta, osika, breza),** **okrem prípadov, ak ohrozujú v raste hlavné dreviny. Uvedené sa overuje kontrolou na mieste.**

Celková výmera, na ktorú sa podpora vyplatí, sa odvodí od skutočnej plochy, na ktorej boli pestovné zásahy vykonané.

## Oprávnené projekty

**Oprávnené projekty** sú zamerané na investície príjemcu pomoci, definovaného v bode [2.1.1](#_Všeobecné_podmienky_oprávnenosti) tejto výzvy zamerané na podporu investícií týkajúcich sa zlepšenia odolnosti a environmentálnej hodnoty lesných ekosystémov, konkrétne na:

umelú obnovu a výchovu ochranných lesov a lesov osobitného určenia, najmä podsadbou lesných porastov

## Neoprávnené projekty

Projekty zamerané na vypracovanie Programov starostlivosti o les a projekty mimo projektov definovaných v bode [2.3](#bod212a) tejto výzvy.

## Oprávnenosť výdavkov realizácie projektu

### **Oprávnené náklady pre príjemcu pomoci**

* + - 1. **Oprávnené náklady** (s výnimkou obmedzení citovaných v rámci [neoprávnených nákladov](#_Neoprávnené_náklady)) sú náklady na všetky činnosti, ktoré sú v súlade s podporovanými činnosťami definovanými v bode [2.2](#_Oprávnenosť_aktivít_realizácie) tejto výzvy:

* + - 1. **Výdavky sú oprávnené, ak boli vynaložené a uhradené až po dátume predloženia ŽoNFP na PPA.**
      2. V prípade verejného obstarávateľa (§7 zákona o VO) alebo obstarávateľa (§9 zákona o VO) a ak sa na zákazku vzťahuje zákon o VO, je proces verejného obstarávania oprávnený, ak začal najskôr 18.4.2016.
      3. Špecifikácia výkonov oprávnených činností (podmienky oprávnenosti výdavkov):

**1. Čistenie plôch po ťažbe**

Ručné uhadzovanie haluziny a zvyškov po ťažbe na kopy a pásy zaberajúce najviac 20 % plochy určenej na zalesnenie alebo prirodzenú obnovu. Príprava plôch na zalesnenie sa musí vzťahovať na plochu, na ktorej sa bude vykonávať zalesňovanie (v rovnakej ŽoNFP prípadne viacerých ŽoNFP predložených v rámci tejto výzvy). Činnosť môže zahŕňať aj príp. pálenie haluziny, odstraňovanie buriny, výsek krov a nežiaducich drevín. Povinnou činnosťou pre uznanie tejto nákladovej položky je: odstraňovanie a uhadzovanie haluziny. Pálenie zvyškov po ťažbe musí byť vykonané zaškoleným personálom a pri dodržaní protipožiarnych opatrení. Kvôli riziku požiaru sa odporúča vykonávať len v zónach intenzívnej karantény pri bránení šíreniu škodcov do okolia.

**2. Spolupôsobenie pri prirodzenej obnove lesa**

Manuálne narušenie pôdneho povrchu prekopaním plôšok 1 x 1 m v počte 400 plôšok na hektár evidovanej plochy, t. j. s odstupom plôšok 5 m. Obnova lesa sa vykonáva v súlade s PSoL.

**3.-4. Umelá obnova lesa sadbou na holine alebo podsadbou pod materským porastom**

Jamková sadba voľnokorenných s a/alebo krytokorenných sadeníc s prekopaním plôšky 35 x 35 cm v spone nie väčšom ako 1,4 x 1,4 m, čo zodpovedá počtu 5 000 sadeníc na hektár evidovanej plochy zalesnenia. Obnova lesa sa vykonáva v súlade s PSoL.

**5. Ochrana mladých lesných porastov proti burine vyžínaním**

Vyžínanie nežiaducej vegetácie v nezabezpečených kultúrach z umelej obnovy, ktoré ešte nedosiahli priemernú výšku 2/3 výšky konkurujúcej buriny.

**6. Individuálna ochrana mladých lesných porastov proti zveri (repelentmi)**

Individuálne ošetrenie terminálnych výhonkov cieľových drevín v nezabezpečených kultúrach z umelej obnovy, ktoré ešte nedosiahli priemernú výšku 1,3 m. Na tej istej ploche sa neuznajú súbežne náklady na oplocovanie a náklady na individuálnu ochranu proti zveri repelentom.

**7. Ochrana mladých lesných porastov proti zveri oplocovaním**

Oplocovanie obnovovaných plôch nezabezpečených kultúr cieľových drevín z umelej obnovy drevenými ohradami alebo oceľovým pletivom umiestneným na drevených koloch s výškou najmenej 2 m, a s výmerou spravidla do 0,5, najviac do 1,5 ha. Minimálna výška je určená v súlade s odporúčaniami odbornej publikácie *Ochrana lesa proti škodám zverou (Slavomír Finďo, Rudolf Petráš, Národné lesnícke centrum, 2011)*.  Oplocovanie kultúr zahŕňa aj materiálové náklady. Oplocovanie kultúr sa musí vzťahovať na plochu, na ktorej sa bude vykonávať zalesňovanie obnova lesa (v rovnakej ŽoNFP prípadne viacerých ŽoNFP predložených v rámci tejto výzvy). Na tej istej ploche sa neuznajú súbežne náklady na oplocovanie a náklady na individuálnu ochranu proti zveri repelentom.

**8.-9. Vykonanie prečistky (plecieho rubu, prerezávky, čistky) v mladých lesných porastoch**

Manuálne alebo motomanuálne odstránenie drevín a krov konkurujúcich v raste cieľovým drevinám v rastovom štádiu nárastu, zabezpečenej kultúry (plecí rub), alebo mladiny (prerezávka, čistka) so strednou výškou cieľových drevín do 5 m.

### **Stanovenie výšky jednotlivých položiek oprávnených výdavkov**

Uplatňuje sa sadzba, resp. strop na jednotku vykonaných pestovných činností vo výške:

* čistenie plôch po ťažbe vo výške  **828,64 €/ha**;
* spolupôsobenie pri prirodzenej obnove lesa vo výške  **379,31€/ha**;
* umelá obnova lesa podsadbou vo výške  **2 106,62€/ha** (táto suma platí pre minimálny počet 5 000 ks sadeníc/ha; pri nižšom počte sadeníc/ha sa kráti o sumu 42,02 € za každých, aj začatých 100 ks sadeníc/ha);
* umelá obnova lesa na holine vo výške  **2 106,62€/ha**;
* ochrana mladých lesných porastov výžinom buriny vo výške  **221,75€/ha**;
* ochrana mladých lesných porastov proti zveri repelentom vo výške **175,07 €/ha;**
* ochrana mladých lesných porastov proti zveri oplocovaním vo výške  **3 927,29 €/km**;
* prečistky vo výške  **221,75 €/ha**;
* plecie ruby vo výške  **268,43 €/ha.**

Výška NFP závisí od toho, ktorý spôsob deklarovania výšky celkových oprávnených výdavkov bude použitý pri realizácii projektu:

1. V prípade obhospodarovateľa lesa, ktorým je verejný obstarávateľ podľa § 7 zákona o verejnom obstarávaní (skr. zákon o VO), prípadne obstarávateľ podľa § 9 zákona o VO **a zároveň** sa podľa zákona o VO vzťahuje postup verejného obstarávania na danú zákazku (tzn. nie je výnimka na danú zákazku v zmysle §1 ods. 13 písm. s) zákona o VO) a v prípade, že:
   1. všetky činnosti projektu sú zabezpečené externe dodávateľom, tzn. sú verejne obstarávané: deklarujú sa skutočne vzniknuté výdavky podľa faktúr/obdobných dokladov. PPA overí vykonané verejné obstarávanie a výška vyplateného NFP bude závisieť od **skutočných** výdavkov podľa faktúr/obdobných dokladov a je stropovaná vyššie uvedenými sumami na jednotku (ha alebo km) vykonaných pestovných činností. Žiadateľ do formuláru ŽoNFP uvedie výšku oprávnených výdavkov podľa PHZ (alebo, ak už uskutočnil verejné obstarávanie, tak podľa výsledku verejného obstarávania), pričom pri výške žiadaného NFP vo formulári ŽoNFP dodrží určené stropy. Ak výška oprávnených výdavkov podľa PHZ/výsledku verejného obstarávania prekračuje vyššie uvedené stropy, presahujúcu časť žiadateľ uvedie v ŽoNFP do kolónky „neoprávnené výdavky“.
   2. aspoň niektoré činnosti projektu sú zabezpečené interne (napr. vlastnými zamestnancami, alebo využitím vlastného materiálu): uplatnia sa vyššie uvedené sadzby na jednotku (ha alebo km) vykonaných pestovných činností. Na činnosti, ktoré sú zabezpečené externe, sa síce vzťahuje zákon o VO, a však žiadateľ nepredkladá na PPA predkladá súvisiacu dokumentáciu k verejnému obstarávaniu – buď k ŽoNFP alebo v lehote určenej v zmluve o NFP. PPA kontroluje súlad vykonaného verejného obstarávania so zákonom o VO, ale neberie ohľad na výšku víťaznej ceny. Žiadateľ do formuláru ŽoNFP uvedie výšku oprávnených výdavkov vypočítanú podľa počtu ha alebo počtu km, na ktorých sa pestovné činnosti vykonajú a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov.
2. V prípade obhospodarovateľa lesa, ktorým je verejný obstarávateľ podľa § 7 zákona o VO, prípadne obstarávateľ podľa § 9 zákona o VO a zároveň sa na danú zákazku podľa zákona o VO nevzťahuje postup podľa zákona o VO ( tzn. uplatňuje sa výnimka na danú zákazku v zmysle §1 ods. 13 písm. s) zákona o VO): uplatnia sa vyššie uvedené sadzby na jednotku (ha alebo km) vykonaných pestovných činností. A to bez ohľadu na to, či činnosti projektu vykonáva interne alebo externými dodávateľmi. Žiadateľ do formuláru ŽoNFP uvedie výšku oprávnených výdavkov vypočítanú podľa počtu ha alebo počtu km, na ktorých sa pestovné činnosti vykonajú a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov. Žiadateľ v priebehu implementácie projektu nepreukazuje PPA spôsob výberu dodávateľov. PPA kontrolou na mieste môže skontrolovať, či sú splnené podmienky na uplatnenie výnimky v zmysle zákona o VO.
3. V prípade obhospodarovateľa lesa, ktorý nie je verejným obstarávateľom podľa §7 zákona o VO, ani obstarávateľom podľa §9 zákona o VO: uplatnia sa vyššie uvedené sadzby na jednotku (ha alebo km) vykonaných pestovných činností. A to bez ohľadu na to, či činnosti projektu vykonáva interne alebo externými dodávateľmi. Žiadateľ do formuláru ŽoNFP uvedie výšku oprávnených výdavkov vypočítanú podľa počtu ha alebo počtu km, na ktorých sa pestovné činnosti vykonajú a súvisiacich sadzieb. Výška žiadaného NFP vo formulári ŽoNFP je rovná výške oprávnených výdavkov. Žiadateľ v priebehu implementácie projektu nepreukazuje PPA spôsob výberu dodávateľov.

Vyššie uvedené sumy sú sumy bez DPH. DPH, ak nie je nárokovateľná na vrátanie, si žiadateľ môže zahrnúť do oprávnených výdavkov (napr. neplatca DPH si môže DPH zahrnúť do oprávnených výdavkov).

**V každom prípade žiadateľ pri ŽoP predkladá PPA doklady preukazujúce vykonanie jednotlivých činností projektu. Buď doklady z vlastného účtovníctva napr. o zamestnancoch a ich vykonanej práci/ spotrebe vlastného materiálu, alebo doklady o dodaní materiálu / služieb/ vykonaní prác a uhradení zaň.**

Ak na základe vyššie uvedeného, vychádza celková výška oprávnených výdavkov vyššia, ako je vo výzve stanovená max. výška oprávnených výdavkov na 1 ŽoNFP, presahujúcu časť žiadateľ uvedie v ŽoNFP do kolónky „neoprávnené výdavky“.

Pre proces verejného obstarávania podľa zákona o VO, ktoré začalo po vyhlásení výzvy, platí, že dokumentácia vrátane dokumentácie k spôsobu určenia predpokladanej hodnoty zákazky a projektovej dokumentácie vrátane rozpočtu (ak relevantné) žiadateľ predkladá výlučne prostredníctvom webového sídla:

<https://josephine.proebiz.com/sk/promoter/register/CbW3bbUhEb>

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

Tabuľková časť projektu (Príloha č. 1 k ŽoNFP)

Dokumentácia z verejného obstarávania – ak sa vzťahuje zákon o VO

Dokumentácia k žiadosti o platbu

### **Neoprávnené náklady**

* 1. náklady, mimo nákladov uvedených v bode [2.5.1](#_Oprávnené_náklady_pre) tejto výzvy;
  2. náklady vynaložené pred podaním ŽoNFP na PPA) s výnimkou začatia procesu verejného obstarávania tovarov, služieb a prác. Proces verejného obstarávania je oprávnený najskôr dňom 18.4.2016.;
  3. daň z pridanej hodnoty okrem prípadov, ak nie je nárokovateľná na vrátenie podľa vnútroštátnych predpisov o DPH;
  4. prevádzkový kapitál.

Oprávnené náklady sú len náklady na jednorazové aktivity (činnosti) a investície.

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

Tabuľkovú časť projektu (Príloha č. 1 k ŽoNFP)

Dokumentácia z verejného obstarávania – ak sa vzťahuje zákon o VO

Dokumentácia k žiadosti o platbu

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.7](#_Kritériá_pre_výber) Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

**Forma a spôsob preukázania:**

Formulár ŽoNFP

Formulár ŽoNFP časť D Čestné vyhlásenie žiadateľa

Tabuľková časť projektu (Príloha č. 1 k ŽoNFP)

## Kritériá pre výber projektov

### **Všeobecné podmienky poskytnutia príspevku**

* + - 1. **Investície sa musia realizovať na území Slovenska**

**Forma a spôsob preukázania:**

* Formulár ŽoNFP časť B bod 4
* Formulár ŽoNFP časť D Čestné vyhlásenie žiadateľa
  + - 1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR.

Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)
* Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

* + - 1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

* + - 1. **Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia[[7]](#footnote-7):**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

Žiadateľ nesmie byť dlžníkom na daniach vedených miestne príslušným daňovým úradom t. j. nesmie mať daňové evidované nedoplatky po lehote splatnosti dane v zmysle zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v sume vyššej ako 40 EUR.

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)

**Spôsob overenia vykoná PPA:**

V zozname daňových dlžníkov, ktorý je verejne dostupný na <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

* + - 1. **Na operáciu[[8]](#footnote-8) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia. [[9]](#footnote-9)**

Žiadateľ nemôže súčasne žiadať financovanie na výdavky uvedené v projekte z iných verejných zdrojov. Výdavky na aktivity, na ktoré boli v minulosti poskytnuté finančné prostriedky z verejných zdrojov (alebo na ich časť), sú v rámci projektu neoprávnené. Oprávnení žiadatelia, ktorí v minulosti získali finančné prostriedky z verejných zdrojov môžu predložiť ŽoNFP len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov.

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Každá investičná operácia, ak sa na ňu vzťahuje zákon č. 24/2006 Z.z. o posudzovaní vplyvov na životné prostredie, musí byť vopred posúdená na základe tohto zákona.**

Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**Forma a spôsob preukázania:**

* Vyjadrenie  Odboru starostlivosti o životné prostredie, či projekt podlieha zisťovaciemu konaniu alebo  podlieha povinnému hodnoteniu podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
* **Ak činnosť podlieha zisťovaciemu konaniu, resp. povinnému hodnoteniu v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, rozhodnutie Odboru starostlivosti o životné prostredie, resp. záverečné stanovisko Ministerstva životného prostredia SR alebo vyjadrenie k zmene činnosti nie je žiadateľ povinný predložiť pri podaní ŽoNFP, ale predkladá ho najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP výlučne elektronicky**[[10]](#footnote-10)**.**
  + - 1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. v znení neskorších predpisov**
* Žiadateľ je povinný pri obstarávaní tovarov, stavebných prác a služieb postupovať v súlade so zákonom o VO platným a účinným v čase začatia postupu zadávania zákazky a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb.
* PPA akceptuje verejné obstarávanie tovarov, stavebných prác a služieb, začaté najskôr 18.4.2016. V závislosti na použitom postupe verejného obstarávania je žiadateľ povinný predložiť kompletnú dokumentáciu, vzťahujúcu sa na verejné obstarávanie, ktorá tvorí súčasť povinných príloh. Povinnosť predkladania dokumentácie z verejného obstarávania sa vzťahuje len na prípad podľa kapitoly 2.5.2 ods. 1 písm. a). Zoznam povinných príloh je uvedený vo formulári ŽoNFP v časti označenej ako: „C Prílohy projektu pri podaní žiadosti“. Kompletnú dokumentáciu žiadateľ **predkladá buď pri predložení ŽoNFP alebo v termíne do 90 pracovných dní od nadobudnutia účinnosti zmluvy o poskytnutí nenávratného finančného príspevku. Spôsob predloženia kompletnej dokumentácie z verejného obstarávania je uvedený v bode** [**1.6**](#_Miesto_a_spôsob)**.**
* Žiadateľ je povinný dodržiavať ustanovenia týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.

**Vyššie uvedená podmienka sa vzťahuje IBA na žiadateľa (verejný obstarávateľ - §7, resp. obstarávateľ - §9), ktorý realizuje projekt výhradne alebo čiastočne prostredníctvom verejného obstarávania v zmysle zákona o VO.**

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia z verejného obstarávania
  + - 1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Vyššie uvedená podmienka sa vzťahuje IBA na žiadateľa (verejný obstarávateľ - §7, resp. obstarávateľ - §9), ktorý realizuje projekt výhradne alebo čiastočne prostredníctvom verejného obstarávania v zmysle zákona o VO**

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[11]](#footnote-11).

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Údaje potrebné na vyžiadanie výpisu z registra trestov (**príloha č. 4** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa. Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne na samostatnom tlačive. Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 4** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať údajmi potrebnými na vyžiadanie výpisu z registra trestov alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

* + - 1. **Na oprávnené činnosti sa vzťahujú pravidlá štátnej pomoci. Žiadateľ musí spĺňať podmienky vyplývajúce zo schémy štátnej pomoci.**

Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

Poskytnutie príspevku v rámci tejto výzvy je poskytnutím štátnej pomoci z Programu rozvoja vidieka SR 2014 – 2022, a teda žiadateľ musí okrem podmienok poskytnutia príspevku definovaných touto výzvou spĺňať aj podmienky poskytnutia príspevku vyplývajúce zo schémy štátnej pomoci SA.103303. Schéma štátnej pomoci tvorí **prílohu č. 4** tejto výzvy.

Schéma štátnej pomoci SA.103303 sa uplatňuje len na pomoc, ktorá má stimulačný účinok. Pomoc sa pokladá za pomoc, ktorá má stimulačný účinok, ak príjemca pomoci podá písomnú žiadosť pred začatím práce na projekte alebo činnosti[[12]](#footnote-12)

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Príloha č. 1 k ŽoNFP Tabuľková časť Harmonogram realizácie
  + - 1. **Investícia musí byť v súlade s normami EÚ a SR, týkajúcimi sa danej investície.**

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
  + - 1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu**[[13]](#footnote-13)**.**

**Forma a spôsob preukázania:**

* ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

* + - 1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
  1. skončenia alebo premiestnenia produktívnej činnosti mimo Slovenska;
  2. zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;
  3. podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

### **Výberové kritériá**

* + - 1. **Príspevok k aspoň jednej fokusovej oblasti daného opatrenia;**

**Forma a spôsob preukázania:**

Formulár ŽoNFP

* + - 1. **V prípade ochranných lesov je oprávnená umelá obnova a výchova lesa vo všetkých subkategóriách tak, ako sú uvedené v zákone č. 326/2005 Z.z. o lesoch, § 13 ods. 2[[14]](#footnote-14);**

**Forma a spôsob preukázania:**

Tabuľková časť projektu (Príloha č. 1 k ŽoNFP)

Projekt podporovateľných lesníckych činnosti (Príloha č. 2 k ŽoNFP)

Vyjadrenie príslušného orgánu štátnej správy lesného hospodárstva (okresného úradu - pozemkový a lesný odbor), že umelá obnova a výchova lesa, ktorá je predmetom projektu sa realizuje v subkategoriách tak, ako sú uvedené v zákone č. 326/2005 Z.z. o lesoch, § 13 ods. 2

* + - 1. **V prípade lesov osobitného určenia je oprávnená umelá obnova a výchova lesa v subkategóriách, ktoré sú uvedené v zákone č. 326/2005 Z.z. o lesoch, § 14 ods. 2, písm. a)[[15]](#footnote-15), b)[[16]](#footnote-16), e)[[17]](#footnote-17), f)[[18]](#footnote-18) a g)[[19]](#footnote-19);**

**Forma a spôsob preukázania:**

Tabuľková časť projektu (Príloha č. 1 k ŽoNFP)

Projekt podporovateľných lesníckych činnosti (Príloha č. 2 k ŽoNFP)

Vyjadrenie príslušného orgánu štátnej správy lesného hospodárstva (okresného úradu - pozemkový a lesný odbor), že umelá obnova a výchova lesa, ktorá je predmetom projektu sa realizuje v subkategoriách tak, ako sú uvedené v zákone č. 326/2005 Z.z. o lesoch, § 14 ods. 2, písm. a), b), e), f) a g)

* + - 1. **Investície sa zameriavajú na splnenie záväzkov prijatých na environmentálne účely alebo na poskytovanie služieb pre ekosystémy a/alebo záväzkov, ktoré zvyšujú spoločenskú hodnotu lesa a zalesnenej pôdy v príslušnej oblasti, alebo zlepšujú potenciál ekosystémov zmierňovať zmenu klímy bez toho, aby sa vylučovali ekonomické výhody z dlhodobého hľadiska;**

**Forma a spôsob preukázania:**

Súlad s oprávnenými aktivitami realizácie projektu definovanými v bode [2.2](#_Pre_činnosť_Umelá) tejto výzvy

Tabuľková časť projektu (Príloha č. 1 k ŽoNFP)

Stanovisko okresného úradu (pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s PSoL a navrhovaný projekt je v súlade s PSoL, resp. stanovisko k navrhovanej zmene PSoL. Prípadne stanovisko orgánu štátnej správy (príslušný okresný úrad - pozemkový a lesný odbor) o odsúhlasení hospodárskych opatrení v období skončenia PSoL do schválenia návrhu PSoL.

* + - 1. **Dreviny použité pri obnove a výchove musia byť odolné pôvodné druhy biotopovo najlepšie vyhovujúce a najživotaschopnejšie v podmienkach daného územia;**

**Forma a spôsob preukázania:**

Tabuľková časť projektu (Príloha č. 1 k ŽoNFP)

Dokumentácia k žiadosti o platbu (sprievodný list lesného reprodukčného materiálu)

* + - 1. **Posledný termín na podanie poslednej žiadosti o platbu je 30.6.2025;**

**Forma a spôsob preukázania:**

Formulár ŽoNFP

Tabuľková časť projektu (Príloha č. 1 k ŽoNFP) Harmonogram realizácie

Projekt podporovateľných lesníckych činnosti (Príloha č. 2 k ŽoNFP)

* + - 1. **Predloženie relevantných informácií z PSoL a prípadne inej dokumentácie ochrany prírody podľa §54 zákona č.543/2002 Z.z.. Podmienkou je predloženie stanoviska okresného úradu (pozemkový a lesný odbor), že obhospodarovateľ lesa, na území ktorého sa projekt má realizovať, hospodári v súlade s PSoL a navrhovaný projekt je v súlade s PSoL, resp. stanovisko k navrhovanej zmene PSoL. V prípade ak obhospodarovateľ lesa nemá schválený PSoL z dôvodu neukončeného konania o schválení PSoL, predkladá obhospodarovateľ lesa stanovisko orgánu štátnej správy (príslušný okresný úrad - pozemkový a lesný odbor) o odsúhlasení hospodárskych opatrení v období skončenia PSoL do schválenia návrhu PSoL (§ 41 ods. 15, resp. § 59 písm. i) zákona č. 326/2005 Z. z.)**

**Forma a spôsob preukázania:**

Formulár ŽoNFP

Projekt podporovateľných lesníckych činnosti (Príloha č. 2 k ŽoNFP)

Stanovisko príslušného orgánu štátnej správy lesného hospodárstva

* + - 1. **Nejde o projekt obnovy lesného potenciálu poškodeného prírodnými pohromami alebo katastrofickými udalosťami**

V prípade, ak na predmetných JPRL došlo k zničeniu lesného potenciálu v dôsledku prírodných pohrôm alebo katastrofických udalostí v rozsahu 20 % a viac, obnovné činnosti nie sú oprávnené v rámci tejto výzvy, ale sú oprávnené v rámci podopatrenia 8.4 PRV

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Stanovisko orgánu štátnej správy (príslušný okresný úrad - pozemkový a lesný odbor)

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Projekt sa realizuje:   1. v lesnej oblasti alebo podoblasti so stupňom ohrozenia podkôrnym hmyzom na ihličnatých drevinách - vysoký 2. v ostatných lesných oblastiach | 20  15 | Tabuľka 5.4 Prílohy 1 Národného plánu ochrany lesov SR vyhotoveného NLC Zvolen. Zoznam lesných oblastí alebo podoblastí so stupňom ohrozenia podkôrnym hmyzom na ihličnatých drevinách tvorí prílohu 6 výzvy. |
| 2. | Projekt je zameraný   1. prioritne na obnovu a výchovu lesov osobitného určenia 2. na obnovu a výchovu lesov osobitného určenia a lesov ochranných 3. prioritne na obnovu a výchovu lesov ochranných | 20  16  14 | Body za bodové kritérium a) alebo c) sa pridelia, ak podiel oprávnených výdavkov na činnosti podľa písm. a) alebo c) z celkového objemu oprávnených výdavkov projektu presiahne 60% |
| 3. | Žiadateľ hospodári v certifikovaných lesoch | 8 | Minimálne 50 % plochy obhospodarovaného lesa žiadateľa je certifikovaný les.  Certifikáty: PEFC, FSC |
| 4. | Podsadby sa realizujú na výmere   1. 40 % a viac % obnovovanej plochy zahrnutej do projektu 2. menej ako 40 % výmery obnovovanej plochy zahrnutej do projektu | 28    20 | Ak sa podsadby vôbec nerealizujú, body za toto kritérium sa nepridelia |
| 5. | Pri obnove lesa (podsadbe) budú použité   1. 1 alebo 2 hlavné dreviny cieľového drevinového zloženia podľa modelu hospodárenia, 2. minimálne 3 hlavné dreviny cieľového drevinového zloženia podľa modelu hospodárenia | 10  20 | V zmysle § 26 ods. 1 písm. b) bod 1 a 2 vyhlášky MPRV SR 453/2006 Z. z. sa za hlavné dreviny cieľového drevinového zloženia sa považujú dreviny, ktorých zastúpenie v príslušnom modeli hospodárenia dosahuje v prípade prvej použitej dreviny na obnovovanej ploche aspoň 30 %, pričom každá ďalšia použitá drevina na obnovovanej ploche má v cieľovom zastúpení podľa modelu hospodárenia najmenej 10 %, Zastúpenie dreviny smrek v obnovnom zastúpení sa nepočíta (s výnimkou 6. a 7. vegetačného stupňa). Pri kombinácii sa uplatní vážený aritmetický priemer z celkovej obnovovanej plochy podľa JPRL.  V prípade nevyužitia ani jednej hlavnej dreviny pri obnove lesa podľa modelu hospodárenia sa body za kritérium nepridelia. |
| 6. | Žiadateľ využil poradenstvo v oblasti lesného hospodárstva od / spolupracuje s: certifikovaným poradcom v pôdohospodárstve v zmysle zákona č. 280/2017 Z. z. | 4 | Centrálny register certifikovaných poradcov v pôdohospodárstve podľa zákona 280/2017 Z. z. a katalóg poskytovaných poradenských produktov, ktoré sú podporované z PRV, vedie Agroinštitút, š.p. a je zverejnený na <https://www.agroinstitut.sk/sk/centralny-register-poradcov/>  Zoznam poradenských služieb v oblasti lesného hospodárstva: <https://www.agroinstitut.sk/sk/katalog-poradenskych-produktov/?7-lesnictvo&id=7>  Žiadateľ uvedie meno poradcu a PPA overí na základe predloženej žiadosti o poskytnutie poradenskej služby od poradcu, resp. žiadateľ predloží kópiu zmluvy s poradcom o poskytnutí poradenskej služby |
|  | Spolu | 100 b |  |

**Minimálna hranica** požadovaných bodov z dôvodu, aby boli schválené len dostatočne kvalitné projekty je **64 bodov**.

Princíp uplatnenia výberu:

Uplatňuje sa bodový princíp t.j. všetky projekty sa posúdia podľa bodových kritérií a zoradia podľa výšky dosiahnutých bodov na základe čoho sa uskutoční výber.

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené ŽoNFP v prípade rovnakého počtu bodov na základe výšky žiadaného príspevku (od najmenšieho k najväčšiemu) a následne podľa výšky dosiahnutých bodov v nasledovných kritériách v poradí:

bodovacie kritérium 1

bodovacie kritérium 4

bodovacie kritérium 5

bodovacie kritérium 3

## Splnenie podmienok ustanovených v osobitných predpisoch

* + 1. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s

* + - * 1. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:
      * prezident Slovenskej republiky,
      * člen vlády,
      * vedúci ústredného orgánu štátnej správy, ktorý nie je členom vlády,
      * vedúci orgánu štátnej správy s celoslovenskou pôsobnosťou,
      * sudca Ústavného súdu Slovenskej republiky alebo sudca,
      * generálny prokurátor Slovenskej republiky, špeciálny prokurátor alebo prokurátor,
      * verejný ochranca práv,
      * predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
      * štátny tajomník,
      * generálny tajomník služobného úradu,
      * prednosta okresného úradu,
      * primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
      * predseda vyššieho územného celku,
        1. uchádzačom, ktorého subdodávateľ a subdodávateľ, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa [písmena a)](#rpvs) tohto bodu.
    1. **Žiadateľ (prijímateľ) nie je „podnikom v ťažkostiach“** v zmysle článku 2, ods. 14 kapitoly I nariadenia Komisie (EÚ) č. 702/2014 ). Príjemca pomoci predloží vyhlásenie PPA o tom, že nie je podnikom v ťažkostiach, alebo, ak sa stal podnikom ťažkostiach v období od 1.1.2020 do 30.6.2021, tak predloží vyhlásenie o tom, že nebol podnikom v ťažkostiach k 31.12.2019. Podnikom v ťažkostiach sa rozumie podnik v zmysle článku 2, ods. 14 kapitoly I nariadenia Komisie (EÚ) č. 702/2014. PPA splnenie tejto podmienky overí na základe údajov z účtovnej závierky príjemcu pomoci. V prípade MSP, ktorý existuje kratšie ako tri roky sa na základe znenia čl. 2 ods. 14 kapitoly I nariadenia Komisie (EÚ) č. 702/2014 podnik nebude považovať za podnik v ťažkostiach, pokiaľ nespĺňa podmienky stanovené v písm. c) čl. 2 ods. 14 kapitoly I nariadenia Komisie (EÚ) č. 702/2014. Postup na identifikáciu žiadateľa ako podniku v ťažkostiach, ako aj Vzorce na výpočet podniku v ťažkostiach sa nachádza na webovom sídle PPA <http://www.apa.sk/prv-2014-2020-podporne-dokumenty>. Príručka EK pre používateľov k definícii MSP tvorí **prílohu č. 7** tejto výzvy. PPA splnenie tejto podmienky overí na základe údajov z účtovnej závierky príjemcu pomoci zverejnenej v [Registri účtovných závierok](http://www.registeruz.sk/cruz-public/domain/accountingentity/simplesearch).
    2. Voči žiadateľovi nesmie byť nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom[[20]](#footnote-20). Príjemca pomoci predloží vyhlásenie o tom, že voči nemu nie je nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom.
    3. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (<https://ec.europa.eu/budget/edes/index_en.cfm>)[[21]](#footnote-21).

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 3** tejto výzvy.

# Ďalšie informácie k výzve

* 1. PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy   
     do elektronickej schránky žiadateľa určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
  2. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 odsek 2 zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
  3. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014-2022.
  4. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.
  5. Žiadateľ musí spĺňať všetky relevantné všeobecné kritériá pre výber projektov, uvedené   
     v rámci bodov [2.7.1](#_Všeobecné_podmienky_poskytnutia) a [2.7.2.](#_Výberové_kritériá) V prípade nesplnenia niektorého z týchto kritérií vydá PPA rozhodnutie o neschválení ŽoNFP;
  6. Žiadatelia môžu realizovať projekt aj pred vydaním Rozhodnutia, resp. pred uzatvorením zmluvy o poskytnutí NFP, znášajú však riziko, pretože nárok na NFP vzniká až nadobudnutím účinnosti zmluvy o NFP.
  7. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
  8. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov;

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[22]](#footnote-22)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

* 1. Suma finančných prostriedkov z verejných zdrojov, požadovaná žiadateľom, ak projekt realizuje výhradne prostredníctvom verejného obstarávania v zmysle zákona o VO vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
  2. Predmet zákazky nesmie byť v rozpore so ŽoNFP.
  3. Neoprávnené výdavky je žiadateľ povinný z požadovanej sumy odčleniť.
  4. V prípade, ak sa projekt dotýka záujmov ochrany prírody v zmysle zákona č. 543/2002 Z. z. o ochrane prírody a krajiny v znení neskorších predpisov nie je žiadateľ povinný predložiť pri podaní ŽoNFP súhlasné stanovisko príslušného orgánu štátnej správy ochrany prírody ale **predkladá ho** **najneskôr do termínu určenom v rozhodnutí o schválení ŽoNFP, avšak najneskôr pred podpisom zmluvy o poskytnutí NFP** výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>).

# Identifikácia synergických a komplementárnych účinkov

Nasledovné informácie sú uvádzané výlučne za účelom informovanosti žiadateľov o možnostiach podpory v rámci synergických a komplementárnych výziev, resp. podporných programov SR a EÚ.

**Operačný program Kvalita životného prostredia**

Výzva č. 22 Výzva na predkladanie žiadostí o poskytnutie nenávratného finančného príspevku zameraná na dobudovanie sústavy Natura 2000 - realizácia schválených dokumentov starostlivosti

* Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry.
* Špecifický cieľ: 1.3.1 Zlepšenie stavu ochrany druhov a biotopov a posilnenie biodiverzity, najmä v rámci sústavy Natura 2000
* Kód výzvy: OPKZP-PO1-SC131-2017-22
* Odkaz na synergickú výzvu: [22. výzva na predkladanie žiadostí o poskytnutie NFP zameraná na dobudovanie sústavy Natura 2000 - realizácia schválených dokumentov starostlivosti, s kódom OPKZP-PO1-SC131-2017-22 - Op-kzp](https://www.op-kzp.sk/obsah-vyzvy/oznam-o-vyhlaseni-22-vyzvy-na-predkladanie-ziadosti-o-poskytnutie-nfp-zameranej-na-dobudovanie-sustavy-natura-2000-realizacia-schvalenych-dokumentov-starostlivosti-s-kodom-opkzp-po1-sc131-2017-22/)
* Výzva OP KŽP je otvorená a prebieha súčasne s touto výzvou
* Synergia je v oblasti aktivít výziev.

1. **Zmeny vo výzve**
   1. V zmysle § 17 ods. 6 zákona 292/2014 Z. z. o príspevku poskytovanom z EŠIF môže PPA výzvu zmeniť do vydania prvého rozhodnutia o žiadosti.
   2. Odchylne od bodu 5.1 a v zmysle § 17 ods. 8 zákona č. 292/2014 Z. z. o príspevku poskytovanom z EŠIF môže PPA po zverejnení výzvy zmeniť formálne náležitosti výzvy. Informáciu o zmene formálnych náležitostí a zdôvodnenie tejto zmeny zverejní poskytovateľ na svojom webovom sídle.

Indikatívna výška finančných prostriedkov je v súlade s § 17 ods. 2 písm. f) zákona o príspevku z EŠIF formálnou náležitosťou výzvy.

* 1. Zmenu výzvy nie je možné vykonať, ak by sa takouto zmenou výzvy zúžil potenciálny okruh dotknutých žiadateľov. Zmena výzvy nemôže byť v rozpore s princípmi transparentnosti, nediskriminácie a rovnakého zaobchádzania.
  2. PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP, ktorá nesmie byť kratšia ako 15 pracovných dní.
  3. Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: <http://www.apa.sk>.

1. **Zrušenie výzvy**
   1. V zmysle § 17 ods. 9 zákona 292/2014 Z. z. o príspevku poskytovanom z EŠIF, môže PPA výzvu zrušiť. Rozhodnutie vydané na základe výzvy, ktorá bola zrušená, nie je zrušením výzvy dotknuté. PPA predloženú žiadosť podanú do zrušenia výzvy, o ktorej nebolo rozhodnuté podľa § 19, § 20 alebo § 57 zákona 292/2014 Z. z. o príspevku poskytovanom z EŠIF žiadateľovi vráti alebo o žiadosti rozhodne.
   2. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: <http://www.apa.sk>.

**Prílohy:**

* 1. **Formulár žiadosti o nenávratný finančný príspevok**
  2. **Príručka pre žiadateľa o poskytnutie nenávratného finančného príspevku v platnom znení**
  3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
  4. **Schéma štátnej pomoci na podporu investícií na zlepšenie odolnosti a environmentálnej hodnoty lesných ekosystémov (podopatrenie 8.5 Programu rozvoja vidieka SR 2014 –2022) v znení dodatku č. 1, Číslo schémy: SA.103303**
  5. **Zoznam merateľných ukazovateľov**
  6. **Ohrozenie lesných oblastí a podoblastí podkôrnym hmyzom na ihličnatých drevinách**
  7. **Príručka pre používateľov k definícii mikropodnikov, malých a stredných podnikov**
  8. **Sankcie/korekcie v rámci výzvy č. 58/PRV/2022**

V Bratislave 17. 10. 2022

**Mgr. Jozef Kiss, MA**

generálny riaditeľ

1. ktoré nie sú destabilizované prírodnými pohromami a katastrofickými udalosťami [↑](#footnote-ref-1)
2. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe. Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-2)
3. v prípade, že aj veľkosť povinných príloh prekračuje maximálnu kapacitu elektronicky odoslanej správy (50 MB), žiadateľ niektoré povinné prílohy predloží ako sken prvej strany tak aby nebola prekročená kapacita elektronicky odoslanej správy. Kompletné povinné prílohy vrátane ostatných príloh, ktoré neboli predložené v rámci formuláru ŽoNFP žiadateľ predloží prostredníctvom služby „Doposlanie príloh k ŽoNFP“. [↑](#footnote-ref-3)
4. MessageID sa nachádza v záložke „Viac“ odoslanej správy v časti „Zobraziť technické informácie o správe“. [↑](#footnote-ref-4)
5. Elektronické podanie je podané jeho odoslaním do elektronickej schránky PPA; na účely preukázania momentu odoslania sa použijú údaje z potvrdenia podľa § 5 ods. 8 zákona o e-Governmente [↑](#footnote-ref-5)
6. Program starostlivosti o lesy [↑](#footnote-ref-6)
7. ### Toto neplatí v prípadoch ak:

   * je žiadateľom subjekt verejnej správy alebo
   * je žiadateľom štátny podnik alebo
   * je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z.z. o pozemkových spoločenstvách v znení neskorších predpisov.

   [↑](#footnote-ref-7)
8. Pojem „operácia“ je definovaný v čl. 2, ods.9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-8)
9. Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-9)
10. prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>) [↑](#footnote-ref-10)
11. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-11)
12. **Začatím prác na projekte** ale činnosti je buď začiatok činností alebo stavebných prác týkajúcich sa investície, alebo prvý právny záväzok objednať zariadenie alebo využívať služby alebo akýkoľvek iný záväzok na základe ktorého je daný projekt alebo činnosť nezvratná, a to podľa toho, čo nastane skôr. Nákup pozemku a prípravné práce, ako je získanie povolení a vypracovanie štúdií uskutočniteľnosti, sa nepokladá za začatie prác alebo činností [↑](#footnote-ref-12)
13. Zákon 91/2016 Z.z. o trestnej zodpovednosti právnických osôb. [↑](#footnote-ref-13)
14. lesy na mimoriadne nepriaznivých stanovištiach, ako sú najmä sutiny, strže, strmé svahy so súvislo vystupujúcou materskou horninou, nespevnené štrkové nánosy, rašeliniská, mokrade a inundačné územia vodných tokov; vysokohorské lesy pod hornou hranicou stromovej vegetácie, ktoré plnia funkciu ochrany nižšie položených lesov a pozemkov, lesy na exponovaných horských svahoch pod silným nepriaznivým klimatickým vplyvom a lesy znižujúce nebezpečenstvo lavín; lesy nad hornou hranicou stromovej vegetácie s prevládajúcim zastúpením kosodreviny a ostatné lesy s prevažujúcou funkciou ochrany pôdy [↑](#footnote-ref-14)
15. v ochranných pásmach vodárenských zdrojov I. stupňa a II. stupňa, ak pri odberoch vody z povrchového zdroja alebo podzemného zdroja možno zabezpečiť výdatnosť a kvalitu vodného zdroja len prostredníctvom osobitného režimu hospodárenia [↑](#footnote-ref-15)
16. v ochranných pásmach prírodných liečivých zdrojov a zdrojov prírodných minerálnych vôd a vo vnútornom kúpeľnom území kúpeľného miesta [↑](#footnote-ref-16)
17. v chránených územiach, v územiach medzinárodného významu a na lesných pozemkoch s výskytom chránených druhov [↑](#footnote-ref-17)
18. v zriadených génových základniach lesných drevín [↑](#footnote-ref-18)
19. určené na lesnícky výskum a lesnícku výučbu [↑](#footnote-ref-19)
20. <http://eur-lex.europa.eu/legal-content/EN/TXT/?uri=CELEX%3A61992CJ0188>: rozhodnutie vo veci Deggendorf, rozsudok ESD C – 188/92 [↑](#footnote-ref-20)
21. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-21)
22. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-22)